Moedeek Panggulu video chat room – CLIPONYU | Video Chat Online
HotBasicPremiumLuxuryToMoedeek PangguluJumlahPattern1888188288588888Sendchoose goods!!My Bag Groot dele van Polokwane weer sonder water | Netwerk24
Deur Marietie Louw-Carstens 11 Julie 2018 12:51
Groot dele van Polokwane het vir die tweede keer in minder as twee weke weer nie water nie.
Plasse water het Sondag op die grasperke by die Peter Mokaba-stadion in Polokwane gevorm nadat die munisipaliteit sy sproeiers oopgemaak het. Foto: Verskaf
Die Polokwane-munisipaliteit sê hy is afhanklik van Lepelle Northern Water, wat water aan die stad verskaf.
Volgens Lepelle Northern Water kon die Olifantspoort-wateraanleg nie Maandag en Dinsdag aangeskakel word nie weens onwettige betogings in die gebied. Die betogings het Maandag begin in die Tswaing- en Lehlokwananeng-gebiede buite Polokwane.
Dit is die soveelste keer die afgelope paar maande dat Lepelle Northern Water beweer die Olifantspoort-wateraanleg kan nie aangeskakel word nie weens betogings.
Die betogers kla glo oor swak dienslewering.
Matshidiso Mothapo, woordvoerder van die Polokwane-munisipaliteit, het Woensdag gesê die Olifantspoort-wateraanleg is Dinsdagnag aangeskakel en water word na die stad gepomp.
“Ons vra die inwoners om geduldig te wees, want die reservoirs is leeg en dit gaan tyd neem om vol te word.”
Mothapo kon egter nie sê hoekom die vlakke van die stad se reservoirs gereeld laag is nie.
Dit is veral die hoogliggende gebiede van Polokwane soos Bendor, Sterpark, Serala View en Seshego wat gereeld nie water het nie.
Die Dap Naudé-dam, wat Polokwane van water voorsien, is volgens die jongste syfers van die departement van waterwese 102% vol. Die Ebenezer-dam buite Haenertsburg, wat ook ’n waterbron vir Polokwane is, is 86% vol.
Die Ebenezer-wateraanleg is boonop Maandag afgeskakel sodat stukkende pype vervang kan word, sê Mothapo. Dit is nie duidelik wanneer die aanleg weer sal werk nie.
Die Polokwane-munisipaliteit maan inwoners gereeld om nie hul tuine nat te lei of motors te was nie om water te bespaar.
’n Inwoner van die stad het Sondag ’n foto geneem waar sproeiers van die munisipaliteit vir ure aan was om die gras langs die Peter Mokaba-stadion nat te spuit. Die sproeiers was so lank aangeskakel dat groot poele water op die gras gevorm het.
Mothapo kon nie hieroor kommentaar lewer nie.
Volgens die departement van waterwese is Limpopo se damme vandeesweek gemiddeld 72,9% vol.
Meer oor: Munisipaliteit | Polokwane | Water
‘Werk aan vol Clanwilliam-dam in Oktober hervat’